ORIGINALNA NETFLIXOVA SERIJA
Vidjeli ste kako su se najzloglasniji diktatori
služili strateškim planom da dođu do vlasti.
I da i vi možete postići apsolutnu vlast ako slijedite njihov primjer.
Dobro je biti oštar, ljudi te onda poštuju.
Ali u jednome su čak ti titani tiranije podbacili.
Sve tirane na kraju muči isto.
Ne mogu postići trajnu stabilnost.
Ali u strateškome planu piše kako će vaš režim opstati
ne samo za vašega života, već i dalje.
Ispunjenje tog tiranskog sna možemo vidjeti
u jednoj od najviše izoliranih i represivnih zemalja.
SJEVERNA KOREJA
Osnivač Sjeverne Koreje Kim Il Sung i njegov sin Kim Jong Il
izgradili su i danas čvrsti totalitarni sustav,
a svoju naciju pretvorili u hram veličanja svoje obitelji,
u nuklearnu supersilu i u policijsku državu.
Učinili su ono najvažnije što jedan tiranin može učiniti.
Opstali su na vlasti.
Sada ćemo vam otkriti put do najvećeg i najteže ostvarivog cilja tirana.
Besmrtnosti.
6. VLADAJ ZAUVIJEK DINASTIJA KIM
Sada bi vam već trebalo biti jasno.
Da biste opstali kao tiranin, nije vam dovoljno izgraditi pokret.
Morate ga utjeloviti.
Od davnina je glavno obilježje tiranija
kult ličnosti koji okružuje tiranina.
I prikazuje ga
kao izvor sveopće mudrosti i vrlina.
KULT LIČNOSTI
Dok većina kultova ličnosti nestane zajedno s vođom,
u Sjevernoj Koreji traje već tri naraštaja.
Za mene je Sjeverna Koreja zapravo teokracija. Oko sebe su stvorili auru.
Prikazuju se božanskim bićima.
U njih vjeruju kao što vjeruju u religiju.
Da shvatite kako je obitelj Kim to postigla,
trebate ponešto znati o nastanku te dinastije.
ČINJENICA #1 - KIM IL SUNG POSTAO JE PRVI PREDSJEDNIK 1948.
U tridesetim godinama Kim Il Sung bio je gerilski borac protiv Japanaca
i borio se za korejsku nezavisnost.
Na kraju Drugog svjetskog rata Koreja je oslobođena.
Američke trupe s juga su ušle u Koreju,
a ruske sa sjevera.
Sovjetski Savez na položaj je na sjeveru
stavio Kim Il Sunga.
ČINJENICA #2 - KIM IL SUNG OD VRHUNSKOG JE MENTORA UČIO VLADATI
Kim Il Sung puno je tog preuzeo iz strateškoga plana
kojim je Staljin kontrolirao Sovjetski Savez.
Jedna od taktika za zadržavanje na vlasti bile su čistke.
Ubijao je ljude u užem krugu vlasti.
Ili ih je slao u gulage, zato što je smatrao da kuju urote i žele vlast.
Ili samo zato da posluže kao primjer i zastraše druge.
ČINJENICA #3
KIM IL SUNG 1950. JE POČEO KOREJSKI RAT, U KOJEM JE POGINULO 4 MIL. LJUDI
Korejski rat vodile su Sjeverna Koreja i Kina
protiv Južne Koreje, SAD-a i UN-a.
Nije bilo pobjednika i gadno su stradali.
Zaključili su da u konvencionalnom ratovanju
Sjeverna Koreja nije dorasla SAD-u.
Da trebaju nešto drugo, moćnije,
što će im jamčiti opstanak.
To su postigli više od 50 godina poslije.
Tajni sastojak, osim obogaćenog uranija,
rijetkost je među tiranima.
Timski rad.
No vječni režim ne možeš stvoriti bez čvrstih temelja
i plana kojim ćeš kontrolirati svoje stanovništvo.
Prvi korak.
TAKTIKA IZOLIRAJ SVOJE KRALJEVSTVO
Veliki je mislilac rekao:
„Brojnost opcija utječe na čovjekovu odanost.“
Ako želiš vječno vladati, dobro je biti jedina opcija koja se nudi.
Sjeverna Koreja je primjer vrlo uspješnog
izoliranja naroda od ostatka svijeta.
U Sjevernoj Koreji nema pristupa informacijama.
Televizija ima samo jedan program.
Telefone prisluškuju.
Ljudi ne mogu slobodno putovati.
Ne mogu se slobodno kretati zemljom.
I ne mogu bez dopuštenja izaći iz zemlje.
Tko je prvobitno smislio taj program izolacije?
Otac Sjeverne Koreje, Kim Il Sung.
Staljin mu je pomogao da dođe na vlast
i žarko je želio stvoriti svoju verziju tiranije.
U 1950-ima
Kim Il Sungu počeo je smetati sovjetski utjecaj.
Počeo je shvaćati da se mora odvojiti.
To je i učinio,
stvaranjem posve nove nacionalne ideologije zvane Juche.
Juche se može približno prevesti kao „samooslanjanje“.
Zapravo je htio reći: „Sve ćemo sami.“
Korejci su se stoljećima suočavali
s dominacijom izvana.
Kinezi, Japanci.
Juche ih je trebao
prisiliti na to da se snalaze sami.
I da izolacionizam pretvore u nešto čime se ponose.
Po načelima Juchea suradnja s drugim nacijama
uništila bi im suverenitet.
I nacija može preživjeti jedino
ujedinjena pod Velikim vođom Kimom Il Sungom.
Juche je veoma strateški upotrebljavao
za opravdavanje i objašnjavanje
razloga takve izolacije.
Izolacija je efektivan alat za sprečavanje javnog nezadovoljstva
zbog stanja u zemlji.
Zato bi otvaranje Sjeverne Koreje takvom dotoku informacija
bilo katastrofalno.
Vidite? Pametan potez.
Izoliranje nacije velik je korak prema dugoj i zdravoj tiraniji.
No naš je cilj još veći. Želimo beskonačan režim.
Za to trebate dobar plan nasljeđivanja,
a ovaj strateški plan odobrava.
TAKTIKA ZADRŽI SVE U OBITELJI
Dinastijska vladavina odlična je za vladare
i odlična je za koaliciju.
Za one koji podupiru vođu.
Bit je u neprekinutoj vlasti.
Koalicija ima razloge za veću odanost jer možemo reći
da jabuka ne pada daleko od stabla.
No za moderne je tirane izgradnja obiteljske dinastije težak cilj,
koji je malo tko uspio ostvariti.
Sadam i Gaddafi nisu uspjeli.
A Staljinova djeca? Vasilij, Svetlana, Jakov ili Artjom?
Jeste li kad čuli za njih? Ni ja.
NISU ZA TIRANE
Korejski alfa vođa
Kim Il Sung i dalje je razvijao kult ličnosti.
Postao je odlučan u nakani da njegov režim bude iznimka.
Kanio je reproducirati
nekakvu modernu monarhiju koja će vladati Sjevernom Korejom.
No i monarhije mogu biti nezgodne što se tiče nasljeđivanja.
U kraljevskim obiteljima iz korejske prošlosti
često ste imali kralja s više priležnica
i više mogućih nasljednika.
A to je vrijedilo i za Kim Il Sunga.
Onda vođa mora donijeti veoma važnu odluku.
Koje dijete izabrati.
Imao je sina Kim Pjong Ila,
kojeg je smatrao potencijalnim nasljednikom.
On mu je bio sin ljubimac.
Sin druge Kim Il Sungove žene,
kojoj je bio više naklonjen nego pokojnoj prvoj.
A prvorođenog je sina Kim Jong Ila isključio.
No budući vladar Sjeverne Koreje imao je velike planove.
Kad se rodiš u toj obitelji, od malih nogu stekneš
osjećaj za samoodržanje i uništavanje suparnika.
Ili imaš svu moć ili je nemaš uopće.
Nema ništa između.
Da bi dokazao pravo na vlast, Kim Jong Il trebat će naći pravi trenutak
i ostaviti dojam.
PJONGJANG 1966.
Poslije najnovije čistke nepouzdanih službenika
veliki šef Kim Il Sung treba popuniti neka mjesta.
Pa i u Ministarstvu propagande,
s najvažnijim zadatkom u zemlji.
Veličanjem Velikoga vođe.
Kim Il Sung posjetio je filmski studio Sjeverne Koreje
u društvu 25-godišnjega sina Kim Jong Ila.
Napao je radnike u studiju zbog loših propagandnih filmova,
koji izdaju njihovu naciju.
Zadao im je smioni zadatak
vraćanja stare slave studiju.
Nitko na to nije reagirao.
I Kim Jong Il javio se da preuzme zadatak.
To je jedan od ključnih događaja
u usponu Kim Jong Ila. Kao pravi dobri sin
u trenutku potrebe
smiono se javio za zadatak iako je bio mlad.
Kim Jong Il odmah je postao redatelj kulturne umjetnosti
i počeo producirati film More krvi,
epsku priču o samodostatnosti Sjeverne Koreje.
U filmu obitelj iz 1930-ih stradava pod japanskom okupacijom.
Zatim se junački bore protiv njih.
Kim Il Sung napisao je tu priču.
Kritike su bile fantastične.
U dvije godine
Kim Jong Il postao je šef cijelog Ministarstva propagande.
I tako je od izgubljenoga dječaka postao budući nasljednik.
G. 1974., iako još 20 godina neće doći na vlast,
stranka je doznala da će on biti nasljednik.
Kraljevski status Kim Jong Ila neupitan je.
On je utjelovljenje kraljevskog statusa.
Osiguravajući vlast i imenujući nasljednika
Kim Il Sung učinio je sve da postigne uspješnost dinastije.
No prije nego što ga nasljednik može zamijeniti,
Kim Jong Il trebat će utrti svoj put za razvoj obiteljskog posla.
A kada nemaš potrebnu pomoć,
katkad moraš stvar uzeti u svoje ruke.
TAKTIKA OTIMAJ LJUDE
Kim Jong Il razvio je otmice
kao državni alat kojim se nije libio služiti
ako je iz bilo kojeg razloga nekoga poželio u zemlji.
Kim Jong Il htio je svoje špijune naučiti japanski,
pa je otimao japanske državljane.
Neki put bi ih samo odveo s plaže.
I nestali bi.
I godinama
njihove obitelji nisu imale pojma da su u Sjevernoj Koreji.
No za Kim Jong Ila, filmsku zvijezdu u usponu,
nacija je imala još neugodniji manjak potrebnih kadrova.
G. 1970. Kim Jong Il snimao je filmove uspješne u Sjevernoj Koreji.
Ali u svijetu su im se i dalje rugali.
Kim Jong Il shvaćao je da se svaki oblik vlasti
temelji na pričama i htio je svoju ljubav prema pričama i pričanju
iskoristiti za dobrobit režima.
Da bi otkrio holivudske tajne, Kim je danonoćno gledao filmove.
Stvorio je golemi svjetski sustav nabavljanja
svih filmova koji su ikad dobili titlove
i koje je mogao gledati.
I sve je te filmove držao
u zgradi u Pjongjangu u koju nitko nije smio.
No ubrzo je uvidio svoj najveći problem.
Za vrhunske filmove trebaš vrhunske glumce.
I kakvoj je opet taktici pribjegao?
Otmici, tako je.
Trebao je odlučiti koga će ugrabiti.
Kim Jong Il organizirao je otmicu
jedne od najpopularnijih južnokorejskih glumica,
Choi Eun Hee, u Hong Kongu.
I nekako je namamio njezinoga muža redatelja Shin Sang Oka
da je dođe tražiti i onda je i njega zatočio.
Držao ih je zatočene i nisu se vidjeli
idućih pet-šest godina dok ih na kraju nije slomio.
I onda ih je spojio. Javno je objavio
da su se rado pridružili Demokratskoj Narodnoj Republici Koreji.
U iduće tri godine Shin i Choi proizveli su 17 filmova
pod budnim okom Kim Jong Ila.
Praktički ih je prisilio da stvore filmsku industriju u Sjevernoj Koreji.
Shinovi filmovi morali su se uklapati u cilj propagande,
ali smio je i malo kršiti pravila.
I to je čak pojačalo Kimovu moć.
Stanovništvo je sada imalo razlog da gleda te filmove.
Takvo što nisu 40 godina vidjeli.
Ali filmovi i dalje ispredaju nacionalnu priču.
No Kim Jong Il, i dalje samo budući nasljednik, ima problem.
Ta se priča trenutačno temelji na njegovom ocu.
Vječno božanskom i još živom vođi Kim Il Sungu.
Priličan problem.
Kako postići da naslijediš boga?
TAKTIKA AFIRMIRAJ SVOJ BOŽANSKI STATUS
Jadni Kim Jong Il.
Tako uspješno uzdiže očev kult ličnosti
da nema vremena razvijati svoj.
TRINAEST GODINA PRIJE KIM JONG ILOVE VLASTI
Kim Jong Il nije bio društven, karizmatičan čovjek koji voli ljude
kao što je bio njegov otac. Bio je samozatajan.
Kim Jong Il trebao je zemlji dati priču
koja nadilazi prvoga vođu i njemu daje legitimnost.
I taj plan počinje ovdje, na svetome mjestu,
planini Paektu.
Prema legendi je ondje nastala korejska civilizacija,
rođenjem boga-kralja Danguna.
Za obitelj Kim
velik dio obiteljskih predaja vezan je za planinu Paektu.
Prema službenoj biografiji Kim Il Sunga, prije nezavisnosti nacije
njegove su se snage borile protiv Japanaca iz logora na obroncima Paektua.
A stručnjaci kažu da je logor bio 320 km dalje u Mandžuriji.
Da bi se nametnuo kao nasljednik,
Kim Jong Il sebe je dodao obiteljskom mitu.
Kim Jong Il rodio se 1941. u Rusiji.
Ali nije smjelo biti tako. Morao je biti sin domovine.
Sada je u priči ustvrdio da se rodio na planini Paektu.
U službenoj priči
koju su širili mediji, knjige, pjesme i škole,
rođenje Kim Jong Ila najavila je lasta
koja se spustila s neba.
Zimsko se nebo razdvojilo i otkrilo najsjajniju dvostruku dugu.
Na nebu se pojavila nova zvijezda.
Vojnici Kim Il Sunga bili su tako dirnuti
da su radosno zapjevali.
Ali nije ostao na tome.
Kako se uzdizao na vlasti,
tražio je da se mijenja priča o njegovom životu.
Bilo je veoma važno da navodno ima nadljudske moći.
I tako su te priče bivale sve luđe.
Sjevernokorejska vlada počela je novinarima
prenositi važne „činjenice“ o budućem vođi.
Da je s tri tjedna naučio hodati.
S osam tjedana govoriti.
Da može upravljati vremenom.
Ingeniozno je napisao 1500 knjiga.
Kad je prvi put igrao golf, već je bio majstor.
Fiziologija mu je tako savršena
da ne proizvodi nikakav tjelesni otpad.
I ne mora ići na toalet.
I kao posljednji dar ljudskom rodu izmislio je hamburger.
Samo se vi smijte, ali strateški plan uvijek nudi metodično ludilo.
Cilj je te mitologije nametanje ideje
da Kim Jong Il ima božansko pravo vladati.
Ako to sagledate logički,
nema nikakvoga smisla.
No za narod Sjeverne Koreje to nije pitanje logike, već vjere.
Veliki vođa Kim Il Sung pobolijevao je.
Kim Jong Il bio je sve bliže svojoj sudbini.
Uskoro će ta vjera doći na kušnju.
POČETAK GLADI U SJEVERNOJ KOREJI
U 1990-ima dogodila se kombinacija nesreća.
Usjevi nisu rodili, loše su upravljali, savršen spoj.
Sustav je kolabirao i to je izazvalo opću glad.
Najmanje to trebaš
kad moraš brzo učvrstiti svoju dinastiju.
No za razliku od gubitnika, legendarni tirani
ne dopuštaju da ih problemi ometu.
TAKTIKA NEKA NAROD GLADUJE
Kad želiš vladati zauvijek, glad može imati dobre strane.
Siromašan, gladan, izoliran narod nije za tebe opasan.
Ako gladuju, neće davati hranu pobunjenicima protiv vlade.
Preslabi su za pobunu.
To je žalosno, ali izgladnjivanje naroda ti pomaže.
Svidjelo vam se to ili ne, rezultati govore sve.
Staljin je iskoristio veliku glad u Ukrajini
za gušenje bilo kakve nezavisnosti i tako očuvao Sovjetski Savez.
A deseci milijuna umrlih u Kini
zbog Velikog skoka naprijed Maoa Zedonga
nisu naudili njegovoj vladavini.
Etiopski diktator Mengistu Haile Mariam
preživio je katastrofalnu glad početkom 1980-ih
i vladao još osam godina.
Dinastija Kim nikad nije uspjela nahraniti svoj narod,
unatoč mitologiji koju su morali održavati,
u kojoj tvrde da jesu.
Sjeverna Koreja mnogo se desetljeća oslanjala
na nabavljanje hrane iz SSSR-a.
No početkom 1990-ih Sovjetski Savez se raspao.
A ubrzo za njim i gospodarstvo Sjeverne Koreje.
To je bio početak
lavine tragedija, koje su uslijedile jedna za drugom.
Stotine tisuća stanovnika Sjeverne Koreje umrlo je od gladi.
I to su suzdržane procjene. Broj je mnogo veći.
Za mene je to razdoblje bilo najgore.
PJONGJANG 8. 7. 1994.
Naravno, baš u tome trenutku
naizgled besmrtni prvi vođa Sjeverne Koreje
odlučuje otići na drugi svijet.
Smrt Kim Il Sunga 1994. za većinu je stanovnika Sjeverne Koreje
bila najtragičniji događaj.
Ljudi su tugovali.
Nisu samo tugovali. Ponašali su se kao da je umro njihov mesija.
I još gore od toga, san Kim Jong Ila o vječnoj dinastiji
bio je na rubu propasti.
Kako politički preživjeti kad umru milijuni državljana,
a hrane nema?
Kim Jong Il vratio se pričama.
Morao ih je uvjeriti u ideju
da zemlji prijeti agresor, Sjedinjene Države.
I tako se vratio Korejskom ratu
i doveo ga u sadašnjost.
U zaraćenoj zemlji svi se moraju držati zajedno.
Pokrenuo je propagandne kampanje i govorio ljudima
da namjerno jedu jedanput ili dvaput na dan
u slavu Kim Il Sunga i gerilskih boraca.
Tirani moraju narod poticati na žrtve.
Bez obzira na to kako oni živjeli.
Kim Jong Il imao je pretjeran i skup ukus.
Trošio je više od 800 000 dolara na godinu samo na konjak.
Dok su njegovi sunarodnjaci navodno prodavali dječje meso,
Kim Jong Il imao je brojne vile i svoje kuhare.
I uvozio je hektolitre alkoholnih pića.
Živio je najluksuznije što je mogao.
On i još šačica ljudi.
A njegovi su sunarodnjaci umirali.
No iako je Dragi vođa vješto glad okretao u svoju korist,
vječni režim Kimove obitelji još nije bio osiguran.
Svi su predviđali da je Kim Jong Il neiskusan,
manje karizmatičan i božanski od oca.
I da će prije ili poslije
morati propasti, on i režim.
No Kim Jong Il dokazat će nevjernicima da griješe.
Upotrijebit će konačnu i najrazorniju taktiku iz strateškoga plana,
koja gladnu naciju može pretvoriti u nezaustavljivu silu.
TAKTIKA BUDI NUKLEARNA SILA
Nažalost, kad si tiranin, vjerojatno je
da ćeš se jednom morati nositi sa strancima
koji misle da bi svijetu bilo bolje bez tebe.
Tako smo ostali bez mnogih iz Kuće slavnih.
Sadama Huseina svrgnuo je SAD nakon invazije 2003.
Američke snage zarobile su ga i pogubile tri godine poslije.
Adolf Hitler skončao je kad su Saveznici 1945. okružili Berlin.
Nekad svemogući Führer tada se ubio u svome bunkeru.
I ne zaboravimo Moamara Gaddafija.
Njegov je kraj ubrzalo NATO-ovo bombardiranje 2011.
Da ne biste i vi tako završili,
trebate vrhunsko sredstvo zastrašivanja.
Obitelj Kim svoje nuklearno oružje naziva „dragocjenim mačem“.
Ono će ih zaštititi.
Nuklearno oružje ključan je element
strategije očuvanja Sjeverne Koreje takvom kakva jest,
pod vodstvom obitelji Kim.
Dobro, kako ćete postati nuklearna sila?
Prvo trebate znanstvenike svjetskoga kova,
stotine kilograma uranija,
proizvodni pogon i hrpu love.
Čini se jednostavnim? Ali nije.
Za proizvodnju nuklearnog oružja uranij treba proći
kroz tisuće posebnih centrifuga, koje, jasno, treba pomno nadzirati.
Postupak traje mjesecima i nesreće ga mogu usporiti.
Ili sabotaže.
Onda trebate smisliti primjenu.
Možete ih bacati iz aviona. Ispaljivati kratkodometne projektile.
Možete se služiti podmornicama ili supermoćnim oružjem,
međukontinentalnim balističkim projektilima.
I za provjeru oružja
trebat ćete provoditi testove.
Svijet će ih sigurno primijetiti
i dat će sve od sebe da vas zaustavi prije dovršetka programa.
Utrka je počela.
Kao sve u Sjevernoj Koreji,
nuklearni su ciljevi obiteljska stvar.
Kim Il Sung prije smrti je
počeo skupljati nuklearni materijal.
To je prvi korak.
No nakon četiri desetljeća istraživanja i razvoja
program nikad nije aktivno počeo.
Još nisu imali nuklearno oružje.
Kim Jong Il zapravo je naslijedio
nuklearni program koji je otac pokrenuo.
Kim Jong Il odlučan je u nakani da ostvari očeve nuklearne snove.
No gospodarstvo je u krizi.
Nema baš previše novca.
Morat će postati poduzetan.
Sjeverna Koreja uspjela je financirati nuklearni program
nezakonitom trgovinom, krivotvorenom robom,
drogom, krijumčarenjem, pranjem novca.
Iskoristili su sve postojeće ilegalne metode.
G. 2009. Kim Jong Il ostvario je drugi korak.
Sjeverna Koreja izvela je uspješan podzemni nuklearni test.
Ispalili su i niz projektila u more blizu Japana.
No veliki neprijatelj obitelji na zapadu, Amerika, ostao im je izvan dosega.
U Clintonovo doba bavili smo se
pogađanjem postupaka i ciljeva Sjeverne Koreje.
Kim Dae-Jung, predsjednik Južne Koreje,
rekao mi je: „Taj čovjek nije lud.
Veoma je pametan i trebate tako o njemu razmišljati.“
Ako analiziramo razmišljanje Kim Jong Ila,
vidjet ćemo da je morao steći nuklearno oružje kojim će zaštititi zemlju.
I to je trajalo sve do njegove smrti 2011.
PJONGJANG PROSINAC 2011.
U snježnoj oluji tisuće ljudi upućuju posljednji pozdrav Kim Jong Ilu.
U pogrebnoj povorci nose lijes Dragoga vođe.
No kad imaš vječni režim,
smrt je samo mala zapreka.
Palicu je preuzeo sin Kim Jong Ila Kim Jong Un.
Kad je Kim Jong Un zavladao,
ubrzao je testiranje nuklearnog oružja
i međukontinentalnih projektila.
I 64 godine poslije kraja Korejskoga rata
Kim Jong Un napokon je dovršio zadatak.
G. 2017. izveli su nuklearni test.
Hidrogenske bombe koja može doći do SAD-a, kažu.
Djed bi bio tako ponosan!
Režim kojemu je namijenio vječnu vladavinu sad je vrhunski osiguran.
Sjeverna Koreja je nuklearna sila.
Time je obitelj Kim dobila sredstvo
za nastavak vladavine, moći
nasljeđivanje vlasti u budućnosti.
Sustav ne prestaje postojati.
Možda je ta diktatura po tome drukčija.
Jednostavno ne izumire.
Diktatura Velikoga vođe se nastavlja.
Eto, jednostavno je.
Taj strateški plan može vas
iz siromašnog gubitnika pretvoriti u apsolutnog vladara.
Možete uništiti sve protivnike, dominirati tijelom i umom svoga naroda,
stvoriti svoje savršeno društvo
i, s pomoću vrhunskog oružja, vladati vječno.
Dakle, što vas sprječava?
Kakav čovjek može biti tiranin?
Odgovor je vrlo depresivan.
Bilo tko može postati tiranin.
Jeste li spremni pokušati?
Prijevod titlova: Vida Živković